Acèh
Acèh nakeuh saboh da’irah husôh tingkat propinsi nyang na bak Pulo Ruja. Acèh nyoë nakeuh propinsi nyang paléng barat di Indônèsia. Blah ateuëh na La’ôt Banggali, La’ôt Hindôseutan blah barat, La’ôt Meulaka blah timu ngon blah teunggara ngon di barôh na propinsi Sumatra Utara
[andam] Tarèh
Bak masa Sôleutan Éseukanda Muda Meukuta Peukasa Alam mat kuwasa, Acèh nakeuh saboh nanggroë nyang leupah that kaya ngon makmu. Yôh masa nyan, wilayah Keurajeun Acèh Darussalam trôk u binèh pasi Minangkabau. Kuwasa Acèh trôk cit keudéh u Pirak, jazirah Meulayu. Keurajeun Acèh Darussalam bak masa nyan ka na hubôngan ngon keurajeun-keurajeun la’én di dônya, lagèë Keurajeun Tureuki Ôseumani, Mughal di Hindôseutan, Safawi di Iran jinoë, Maghréb, Inggréh, Peuringgi ngon la’én-la’én lom keurajeun nyang na lam dônya yôh masa nyan.
ace_Latn ace_Latn war_Latn ace_Latn